text: Veteran-knallerter til træf
  20 juli 2013 kl. 11.08
  Et halv hundrede entusiastermed hang til veteranknallerterne mødtes lørdag til det årlige Mossø-løb, der passerer både Ejer Baunehøj og Yding Skovhøj.
  Her drejer det sig dog ikke om hverken at være hurtigst eller bedst kørende. Målet er alene at nyde naturen og fællesskabet omkring de gamle maskiner.
  Selv om det hele foregår i det midtjyske så tiltrækker løbet deltagere langvejs fra. Således er der veteranknallert-kørere fra f.eks. Esbjerg og Bevtoft, ligesom også Vejle-området er rigt repræsenteret i år.
  Flere deltagere er såmænd over 70 - mens yngste mand i år er 16.
  